Didieji Žalimai

Didieji Žalimai – kaimas Kretingos rajono savivaldybėje, 6 km į pietus nuo Grūšlaukės ir 6 km į šiaurę nuo Kūlupėnų. Kaimą supa miškai: piečiau auga Vaineikių miškas, šiauriau – Grūšlaukės, pro Didžiuosius Žalimus teka Varupis.

 Etimologija 

Vietovardžio Žalimai kilmė:
 Asmenvardžio Žalimas (pirmojo naujakurio) daugiskaitos forma. 
 Kaimo žemė buvusi apžėlusi žaliais krūmais, dėl to pavadinta Žalimais.Lietuvos žemės vardynas. - Žalimų Mažųjų k., Salantų vls., Kretingos aps. - Surašė Ignas Gvazdinskas, 1935 m.

Rašytiniuose šaltiniuose vietovardis rašomas , , , , .

 Istorija 

Žalimų kaimas susiformavo XVIII a. plėšininėje Vaineikių miško žemėje. Jame 1821 ir 1843 m. buvo po 8, 1846 m. – 15, 1866 m. – 11 dūmų.Kazys Misius. Iš Salantų bažnyčios ir parapijos istorijos. – Salantų bažnyčia: istorija, meno vertybės ir žmonės. – Žemaičių praeitis. – Vilnius: Vilniaus dailės akademijos leidykla, 2011. – T. 15. – P. 73Michał Gadon. Opisanie powiatu Telszewskiego w gubernii Kowieńskiej w dawnem Xięstwie Żmujdzkiem położonego. - Wilno, 1846. - S. 184 

Nuo XIX a. vidurio kartografinėje medžiagoje išskiriami Didieji ir Mažieji Žalimai. Didžiuosiuose Žalimuose 1923 m. buvo 8,Lietuvos apgyventos vietos. - Kaunas, 1925. - P. 120 2011 m. – 1 ūkis.

1965 m. kaime žuvo paskutinis Žemaičių apygardos partizanas Pranas Končius-Adomas.

 Gyventojai 


 Žymūs asmenys 
Kaime žuvo
 Pranas Benetis (1922–1948), Kardo rinktinės Narimanto (Palangos) kuopos vadas, rinktinės štabo žvalgybos skyriaus viršininkas.
 Kostas Lenkas (1927–1948), Kardo rinktinės štabo spaudos ir propagandos skyriaus viršininkas.
 Pranas Končius (1911–1965), paskutinis žuvęs LLA Žemaičių apygardos partizanas.

 Šaltiniai 

 Nuorodos 
 Ričardas Čekutis, Dalius Žygelis. Paskutiniai Lietuvos partizanai. - Bernardinai.lt - 2007 m. lapkričio 9 d.
 Irena Šeškevičienė. Didieji Žalimai – paskutinio Lietuvos partizano buveinė. - Pajūrio naujienos - 2009 m. birželio 19 d.
 Dovilė Simaitytė. Išnyko kaimai, bet ne kaimynystės jausmas. - Pajūrio naujienos - 2012 m. birželio 8 d.

Kategorija:Kretingos rajono savivaldybės gyvenvietės